**Профсоюздук уюмд тартиби**

**Кесиптик бирлик эмне иш аткарат?**

Көп кишиде «Кесиптик бирлик эмне үчүн керек?», «Кесиптик бирликтин кереги барбы?», «Ал биздин укуктарыбызды чындап эле коргой алабы?» деген суроолор жаралат. Ал эми айрымдары кесиптик бирликтерди советтик мезгилдеги саркындылар катары эсептеп, азыр мындай уюмдардын бар экендигинен такыр эле кабары жок.

Бирок бул жаңылыш пикир.

**Кесиптик бирлик** – бул жамааттык эмгек мамилелеринин активдүү субъектиси жана кызматкерлердин өкүлчүлүктүү органы. Кесиптик бирликтерге биригүү укугу, ошондой эле алардын ыйгарым укуктары менен функциялары Кыргыз Республикасынын Конституциясы, Эмгек Кодекси, «Жамааттык келишимдер жөнүндө», «Эмгекти коргоо жөнүндө» Кыргыз Республикасынын Мыйзамдары жана көптөгөн ченемдик укуктук актылар менен белгиленген. Башкача айтканда, маанилүү ченемдик-укуктук база кесиптик бирликтердин ыйгарым укуктарын белгилейт жана ишмердүүлүгүн жөнгө салат.

**Мазмуну**

**[Баштапкы кесиптик бирлик уюму жөнүндөгү калыптык жобо](https://fpsk.kg/wp-content/uploads/2025/03/bashtapky-kesiptik-birlik-uyumu-zhnndg-tipt-zhobo.pdf" \o ")**

**[Мүчөлүк акылар боюнча калыптык арыз](https://fpsk.kg/wp-content/uploads/2025/03/mucholk-akylar-boyuncha-tipt-aryz.pdf" \o ")**

**[Тармактык кесиптик бирликтин курамына кабыл алуу тууралуу өтүнүч](https://fpsk.kg/wp-content/uploads/2025/03/tarmaktyk-kesiptik-birliktin-kuramyna-kabyl-aluu-tuuraluu-otunuch.pdf" \o ")**

**[Кесиптик бирлик уюмун түзүү боюнча калыптык протокол](https://fpsk.kg/wp-content/uploads/2025/03/kesiptik-birlik-uyumun-tz-boyuncha-kalyptyk-protokol.pdf" \o ")**

**[Кесиптик бирликке кирүү тууралуу арыз](https://fpsk.kg/wp-content/uploads/2025/03/kesiptik-birlikke-kir-tuuraluu-aryz.pdf" \o "" \t "_blank)**

**[Калыптык жамааттык келишим](https://fpsk.kg/wp-content/uploads/2025/03/kalyptyk-zhamaattyk-kelishim.pdf" \o "" \t "_blank)**

Көп берилүүчү суроолор

**1**Иш берүүчү кызматкерге эмгекке жарамсыздык (сыркоо) баракчасын төлөбөй коё алабы?

Кыргыз Республикасынын Эмгек Кодексинин «Эмгекке убактылуу жарабай калганда кызматкерге берилүүчү кепилдиктер» №194-беренесине жана КР Өкмөтүнүн 2018-жылдын 18-сентябрындагы №434 Токтому менен бекитилген «Убактылуу эмгекке жарамсыздык боюнча жөлөкпулду жана кош бойлуулук жана төрөт боюнча жөлөкпулду берүүнүн тартиби жөнүндө» Жобонун 21-пунктуна ылайык: «Иш берүүчү менен эмгектик мамиледе турган кызматкер эмгектик мамиле пайда болгон күндөн тартып эмгектик мамиле аяктаган күнгө чейин убактылуу эмгекке жарамсыздык боюнча жөлөкпулду алууга укуктуу». Демек, иш берүүчү кызматкерге эмгекке жарамсыздык баракчасы боюнча акы төлөп берүүгө милдеттүү.

**2**Уюмда бир жылдан ашык иштедим. Иш берүүчү акы төлөнүүчү ар жылдык өргүүгө чыгаруудан баш тарта алабы?

**3**Акы төлөнүүчү ар жылдык өргүүнүн колдонулбаган күндөрү үчүн компенсация кандай эсептелет?

**4**Бала багуу боюнча өргүүнүн мөөнөтү канча?

**5**Эгер буга чейин кызматкер жумушка аныкталбаган мөөнөткө кабыл алынган болсо, иш берүүчү кызматкерди мөөнөттүү эмгек келишимине өткөрө алабы?

**6**Иш берүүчүнүн кызматкерди өз каалоосу менен жумуштан кетүү жөнүндө арыз жазууга мажбурлоого укугу барбы?

**7**Кызматкерди жумуштан бошотуп жатканда эмгек китепчесин бербей, аны жарым жылдан кийин берген учурда иш берүүчү кандай жоопкерчилик тартат?

**Ошондо кесиптик бирлик эмне иш аткарат?**

Кесиптик бирликтердин негизги функцияларына токтоло кетели:

**Өкүлчүлүк кылуу** – кесиптик бирликтер иш берүүчүнүн, муниципалдык жана мамлекеттик бийлик органдарынын алдында кызматкерлердин кызыкчылыктарын көрсөтөт.

**Коргоо** – кесиптик бирликтер кызматкерлердин эмгектик укуктарын, алардын социалдык-экономикалык кызыкчылыктарын коргойт.

**Көзөмөлдөө –** кесиптик бирликтер иш берүүчүнүн эмгек, социалдык коргоо чөйрөсүндөгү мыйзамдарды, ишканадагы жамааттык келишимди жана башка деңгээлдердеги макулдашууларды сактоосуна; эмгек ченемдерин жана өндүрүштүк коопсуздукту сактоосуна коомдук көзөмөл жүргүзүшөт.

**Уюштуруу** – кызматкерлердин өз укуктары менен кызыкчылыктарын коргоо боюнча биргелешип иш-аракет аткаруусуна арналган уюм.

Кесиптик бирликтер жогорудагы функцияларын мыйзамдарда каралган ар түрдүү инструменттерди колдонуу менен ишке ашырышат. Мисалы, жамааттык сүйлөшүүлөргө катышуу жана иш берүүчү менен эмгек жамаатынын өз ара аракеттешүүсүнүн шарттарын, кызматкерлердин жана администрациянын укуктары менен милдеттерин, социалдык пакетти белгилөөчү жамааттык келишимди түзүү иштери аткарат.

Кесиптик бирликтер уюмдун жердик актыларын – ички эмгек тартибин, эмгек акыны төлөө жана сыйакы берүү жөнүндө жобону, жумуш орундарын аттестациядан өткөрүү жөнүндө жоболорду, эмгекти коргоо боюнча нускаманы иштеп чыгууга жана макулдашууга катышышат.

Мындан тышкары, көп учурда эмгекчилердин өкүлдөрү мыйзам жаратуу ишине катышып, эмгекчилердин абалын жакшыртууга багытталган мыйзам актыларын даярдоо жана сүрөмөлөө милдеттерин аткарышат.

Кесиптик бирликтер иш берүүчү тарабынан эмгек мыйзамдарынын, айрыкча эмгекти коргоо жөнүндө мыйзамдардын сакталышына коомдук көзөмөл жүргүзүшөт. Бул үчүн тармактык кесиптик бирликтерде мамлекеттик көзөмөл органдары менен бирдей ыйгарым укуктарга ээ укуктук жана техникалык эмгек инспекциялары түзүлөт. Ошондой эле уюмдардын, ишканалардын, мекемелердин деңгээлинде эмгекти коргоо боюнча коомдук инспекторлор бар.

Кесиптик бирликтер өздөрүнүн жумушчу органдары аркылуу кызматкерлерди окутуу, кайра даярдоо жана квалификациясын жогорулатуу, жумуштан бошоп жаткан кызматкерлерди же студенттерди жумушка орноштуруу процесстерине катышат.

Иш берүүчүлөргө өндүрүштү башкарууга көмөктөшүү – кесиптик бирликтердин ишмердүүлүк багыттарынын бири. Бул үчүн кызматкерлердин өкүлдөрү уюмдардын башкаруу органдарынын (Директорлор кеңеши, Башкаруу, Байкоочу кеңеш) курамына кирет, ошондой эле өндүрүштүк кеңештерге, ар кандай комиссияларга мүчө болушат.

Албетте, кесиптик бирликтердин ишмердүүлүгүнүн кошумча багыттары да бар. Алар: уюштуруу, ден соолукту чыңдоо, спорттук жана маданий-массалык иш-чараларды өткөрүү.

Кесиптик бирлик – бул сиз үчүн корголгон, жайлуу жана татыктуу эмгекти камсыздоого жардам берген инструмент!

Социалдык-эмгектик мамилелерди изилдөө борбору

Долбоор Эмгек, эмгекти коргоо мыйзамдарынын жана эмгек укугунун ченемдерин камтыган башка ченемдик укуктук актылардын сакталышына мамлекеттик жана коомдук көзөмөл жүргүзүү боюнча Кыргызстан кесиптик бирликтер федерациясы менен Кыргыз Республикасынын Эмгек, социалдык камсыздоо жана миграция министрлигинин ортосундагы өз ара кызматташуу жөнүндө Макулдашуу апрель, 2022-жыл Бишкек ш. Мындан ары текстте чогуу «Тараптар» деп аталуучу, бир тараптан, Уставдын негизинде иш-аракет аткарган төрага Кызаев Эмил Шурубековичтин өкүлчүлүгүндө Кыргызстан кесиптик бирликтер федерациясы менен экинчи тараптан, «Кыргыз Республикасынын Эмгек, социалдык камсыздоо жана миграция министрлиги жөнүндө» Жобонун негизинде иш-аракет аткарган министр Базарбаев Кудайберген Базарбаевичтин өкүлчүлүгүндө Кыргыз Республикасынын Эмгек, социалдык камсыздоо жана миграция министрлигинин ортосунда эмгек, эмгекти коргоо мыйзамдарынын жана эмгек укугунун ченемдерин камтыган башка ченемдик укуктук актылардын сакталышына мамлекеттик жана коомдук көзөмөл жүргүзүүдөгү Кыргызстан кесиптик бирликтеринин Техникалык эмгек инспекциясы (мындан ары- Инспекция) менен Эмгек мыйзамдарын контролдоо жана көзөмөлдөө кызматынын (мындан ары - Кызмат) ортосундагы кызматташуунун формалары менен усулдарын белгилөөчү ушул Макулдашуу түзүлдү. I. Жалпы жоболор 1.1. Ушул Макулдашуунун укуктук негизи болуп, ЭЭУнун Кыргыз Республикасында 1994-жылдын 12-январында ратификацияланган «Өнөр жай жана соода тармагындагы эмгек инспекциясы жөнүндө» №81 конвенциясы, Кыргыз Республикасынын Эмгек Кодекси, «Кесиптик бирликтер жөнүндө» Кыргыз Республикасынын Мыйзамы жана Кыр

**Борбордук комитеттин расмий буклети - 2015-жыл (кырг., орус, анг. тилдеринде)**

[Скачать буклет](https://tradeunion-ed.kg/assets/files/topmenu/buklet2010.docx)

**КЫРГЫЗ РЕСПУБЛИКАСЫНЫН УЛУТТУК ИЛИМДЕР АКАДЕМИЯСЫНЫН КЫЗМАТКЕРЛЕРИНИН ПРОФСОЮЗ КОМИТЕТИ**

**ПРОФСОЮЗНЫЙ КОМИТЕТ РАБОТНИКОВ НАЦИОНАЛЬНОЙ АКАДЕМИИ НАУК КЫРГЫЗСКОЙ РЕСПУБЛИКИ**

**TRADE UNION COMMITTEE OF EMPLOYEES OF THE NATIONAL ACADEMY OF SCIENCES OF THE KYRGYZ REPUBLIC**

**1. Кыргыз Республикасынын Улуттук илимдер академиясынын кызматкерлерирнин профсоюзу**

Кыргыз Республикасынын Улуттук илимдер академиясынынкызматкерлеринин профсоюзу - өзүнүн профсоюз мүчөлөрүнүн укуктарын жана кызыкчылыктарын коргогон мүчөлүк уюмдардын ишмердигин координациялаган тармактын кызматкерлеринин профсоюзунун  ыктыярдуу, көз карандысыз бирикмеси.

Бүгүнкү күндө профсоюз өз түзүмүндө Прзидиум, 17 институттардын профсоюз комитеттери, 1 борбордук илимий библиотека, Түштүк бөлүмдөрдү бириктирген, 1457 баштапкы профсоюз уюмдары жана катарында 1157 профсоюз мүчөлөрү, анын ичинде 499 жаштар бар өтө көп сандуу жана өкүлчүлүктүү уюм болуп саналат.

**2. Профсоюздун түзүмү**

Кыргыз Республикасынын кызматкерлеринин профсоюз органы болуп 5 жылда бир жолу чакырыла турган Съезд эсептелет. Съездде Профсоюз Комитеттин жана текшерүү комиссиясынын ишмердиктери жөнүндө отчеттор угулат, жетекчи органдар шайланат, тармактын социалдык-эмгектик проблемалары талкууланат, алдыдагы беш жылга негиз боло турган аракеттердин программасы аныкталат.

Профсоюз комитет тармактык профсоюздун жетектөөчү органы болуп саналат. Жетекчиликти жүргүзүү үчүн съезддердин аралыгында профсоюздун БК Пленумдары чакырылат, ал эми Профсоюз Комитеттин ишин жалпылаштыруу  үчүн Президиумдун тутуму шайланат. Профсоюз Комитет, профсоюздун съезддеринин, пленумдарынын, президиумдарынын токтомдорунун аткарылышын камсыз кылат.

**3. Ишмердиктин принциптери, негиздери жана максаттары**

КР УИАнын кызматкерлеринин профсоюзу Кыргыз Республикасынын Конституциясына, Кыргыз Республикасынын Эмгек кодексине, “Профессионалдык союздар жөнүндө”, “Коомдук бирикмелер жөнүндө”, “Эмгекти коргоо жөнүндө”, “Кыргыз Республикасындагы эмгек мамилелери тармагындагы социалдык өнөктөштүк жөнүндө” Кыргыз Республикасынын мыйзамдарына, КР билим жана илим кызматкерлеринин профсоюзунун Борбордук Комитетинин Уставына жана башка ченемдик укуктук актыларга ылайык аракеттенет.

Профсоюз Комитет өзүнүн ищмердигин мүчөлүк уюмдарынын пикирлерин жана эрктерин  эске  алуу    менен  төмөнкү принциптерде жүргүзөт:

- ишмердиктеги өз алдынчалуулук, өз мүчөлөрүнүн тењ укуктуулугу, өнөктөштүк жана кызматташтык;

- коллегиялуулук, шайлануучулук, иштеги, айрыкча жетектөөчү органдардын иштериндеги ачыктык, өздөрүн шайлагандардын алдындагы милдеттүү отчеттуулук;

- азчылыктын пикирин сыйлоо, ар бир мүчө уюмдун өз көз караштарын коргоого жана түшүндүрүүгө укуктуулугу;

- жалпы милдеттерди жүзөгө ашырууда мүчө уюмдарды колдоо, өз ара көмөктөшүү жана тилектештик;

- профсоюздук ички тартипти сактоо.

Профсоюздун негизги максаты болуп социалдык, экономикалык жана укуктук кызыкчылыктарды, ошондой эле профсоюз мүчөлөрүнүн  жана алардын үй - бүлө мүчөлөрүнүн интеллектуалдык укуктарын коргоодо профсоюз органдарынын аракетинин биримдигин жүзөгө ашыруу саналат.

**4. Ишмердиктин негизги багыттары**

- мамлекеттик, укук коргоочу, коомдук жана башка уюмдарда өзүнүн профсоюз мүчөлөрүнүн укуктарын жана кызыкчылыктарын коргоо;

- профсоюз мүчөлөрүнүн эмгектик, социалдык – экономикалык, укуктук кызыкчылыктарына жана эркиндиктерине байланышкан мыйзамдарды жана башка ченемдик иш кагаздарын иштеп чыгууга катышуу;

- эмгек мыйзамдуулугунун, “Билим берүү жөнүндө”, “Илимий кызматкердин статусу жөнүндө”, “Эмгекти коргоо жөнүндө” КР мыйзамдарынын жана башка ченемдик – укуктук актылардын жүзөгө ашырылышына коомдук көзөмөл жүргүзүү;

- жамааттык келишимдерди, макулдашууларды түзүү, алардын аткарылышына көзөмөл жүргүзүү, социалдык өнөктөштүктү өнүктүрүү жана эмгек чыр-чатактарын жөнгө салууга катышуу;

- кызматкерлердин жана алардын балдарынын, ошондой эле студенттердин жана окуучу жаштардын ден соолугун чыңдоону уюштуруу;

- профсоюздук кадрларды окутуу, укуктук жана иш жүзүндөгү жардамдарды көрсөтүү;

- коомдук, мамлекеттик жана башка уюмдар, чет өлкөлөрдүн профсоюздары менен кызматташуу жана эл аралык байланыштарды өнүктүрүү.

**5.** **Профсоюздун практикалык иштери**

Профсоюз Комитетинин практикалык иштери республикада аракеттенип жаткан ченемдик  укуктук актыларга негизденет.

Профсоюз бүгүнкү күндө эмгектенгендердин мыйзамдуу кызыкчылыктарын коргоочу социалдык өнөктөш катары укуктарды коргоо ишмердигинде, коомдун социалдык туруктанышында олуттуу роль ойноодо.

Кыргыз Республикасынын УИАнын кызматкерлеринин профсоюзКомитети Кыргызстан профсоюздар федерациясынын мүчөлүк уюму болуп саналат, КПФнын милдеттерин жана мүчөлүк уюмдар аралык милдеттерди чечүүдө мүчөлүк уюмдардын ишмердиктерин бириктирген жана координациялаган, эмгекчилердин мыйзамдуу укуктарын жана кызыкчылыктарын коргогон жана көңүл чордонуна койгон Федерациянын жогорку органы- КПФнын Кеңешине кирет.

Тармактык профсоюз билим жана илим уюмдарынын кызматкерлеринин эмгегине татыктуу акы төлөө, эмгекти коргоо жана техникалык коопсуздук ченемдерин сактоо, студент жаштарды стипендиялык камсыз кылууну жогорулатуу, укуктук коргоо, жалпысынан билим берүү жана илим  системаларын социалдык – экономикалык өнүктүрүүдө тармактык профсоюздун ролун көтөрүү боюнча мыйзамдуу талаптарды ырааттуу жүзөгө ашырып келатат.

Профсоюз Комитетинин  активдүү катышуусу менен УИАнын кызматкерлерин социалдык коргоону караган “Кызматкерлердин статусу жөнүндө” (2001-ж), “Билим берүү жөнүндө” (2003-ж) Кыргыз Республикасынын мыйзамдары кабыл алынган. Бул мыйзамдардын аткарылышы тармактык профсоюздун көзөмөлүндө дайыма турат.

Профсоюз Комитетинин  ишиндеги артыкчылыктуу багыттардын бири болуп билим жана илим кызматкерлеринин эмгек акыларын жогорулатуу саналат. Бул маселени Кыргыз Республикасынын Жогорку Кеңешине жана Кыргыз Республикасынын өкмөтүнө дайыма маселе катары коюп келүү оң натыйжаларды берүүдө УИА тармагында эмгек акы жогорулап баратат.

Тармактын кызматкерлеринин социалдык, экономикалык жана укуктук маселелерин чечүүдө профсоюз уюмдарынын мамлекеттик бийликтин бардык деңгээлдеги органдары менен тыкыз иштөөгө өзгөчө көнүл бурулуп келатат.

**Мугалимдердин чечилген социалдык проблемаларын тизмеси**

|  |  |
| --- | --- |
| 1. | Кошумча төлөмдөрдү төлөө:  - мугалимдерге, тарбиячыларга педагогикалык стажы үчүн бардык акынын түрлөрүнөн төлөө;  - эмгектин зыяндуу шарты болгон жумуштарда иштеген кызматкерлерге ставкадан 15% айлык акыга кошумча төлөө;  - жалпы билим берүү уюмдарында  иштеген илимдин доктору жана кандидаттык окумуштуулук даражалары үчүн;  - республиканын тоолуу жана алыскы райондорунда иштегендер үчүн райондук коэффициенттик төлөмдөр (ставкадан эмес, бардык айлык акыдан);  - мектеп-интернаттарында, балдар үйлөрүндө иштеген тарбиячыларга, ошондой эле кароолчуларга жана от жагуучуларга түнкү иштөө нөөмөтү үчүн. |
| 2. | Жыл сайын мугалимдерди милдеттүү акысыз медициналык кароодон өткөрүү |
| 3. | Республикадагы тоолуу жана алыскы райондордо жашап жана иштеп жаткан кызматкерлерге 12 күндүк кошумча акы төлөнүүчү өргүүлөрдү берүү |
| 4. | Жергиликтүү өзүн-өзү башкаруу уюмдары мугалимдерге турак жай курууга жер бөлүп берүүлөрү |
| 5. | Убактылуу эмгекке жарамсыздык, кош бойлуу жана төрөт үчүн төлөнүүчү жөлөкпулдардан салык менен Социалдык фондго которулуучу каражаттарды  алып салуу |

Профсоюздун Борбордук Комитети  баштапкы профсоюз уюмдарынын иштеринин дењгээлин, алардын актуалдуу милдеттерди аткаруудагы ролун жогорулатууга, профсоюздук ички иштерди жакшыртууга зор маани берет. Бул максаттарда профсоюздук кадрлардын квалификацияларын жогорулатуу боюнча план ченемдүү иштер жүргүзүлөт, жер-жерлерде дайыма усулдук жана практикалык жардамдар көрсөтүлөт, окутуу семинарлары дайыма өткөрүлөт. Баштапкы профсоюз уюмдарынын иштеринин дењгээлин жогорулатууга профсоюздун Борбордук Комитети  өткөргөн ар түрдүү республикалык кароо-конкурстар көмөк көрсөтүүдө.

Профсоюздун ишмердигиндеги маанилүү орунду профсоюз мүчөлөрүнүн  эс алууларын жана ден соолуктарын чыњдоону уюштуруу ээлейт, ошондой эле жайкы эс алуу мезгилинде балдардын жайкы эс алууларын уюштуруу боюнча арбын иштер жүргүзүлүүдө.

Жыл өткөн сайын профсоюздук бюджеттин жана тармактын кызматкерлеринин ден соолуктарын чыњдоого жана эс алууларын уюштурууга администрациялар жана жергиликтүү өз алдынча башкаруу органдары бөлүшкөн каражаттардын эсебинен жай мезгилинде эс алышкан профсоюз мүчөлөрүнүн саны өсүүдө.

Профсоюз мүчөлөрүнүн укуктарын жана кызыкчылыктарын коргоо боюнча активдүү иштери үчүн профсоюз кызматкерлеринин эмгектерин баалоо жана сыйлоо максатында профсоюздун Борбордук Комитети  тарабынан 2001-жылы “Билим жана илим кызматкерлеринин профсоюз кыймылынын отличниги” ардак төш белгиси жана Кыргыз Республикасынын билим жана илим кызматкерлеринин профсоюзунун Борбордук Комитетинин Ардак грамотасы бекитилген жана ар дайым сыйлык ээлерине ыйгарылып келаткан. 2004-жылы “Жылдын Бакайы”, “Жылдын Датка Айымы”, “Жылдын Мырзасы”, “Жылдын Айымы” ардак наамдары белгиленген.

**7. Социалдык өнөктөштүк**

Кыргыз Республикасынын билим жана илим кызматкерлеринин профсоюзу иш берүүчүлөр менен өзүнүн ишмердигин социалдык өнөктөштүк принцибинде алып барат. Профсоюз Кыргыз Республикасынын билим берүү жана илим министрлиги, Кыргыз Республикасынын Улуттук илимдер академиясы, Кыргыз Республикасынын Жогорку Кењешинин билим берүү, илим, маданият жана маалымат саясаты боюнча Комитети, бардык дењгээлдеги мамлекеттик бийлик жана жергиликтүү өз алдынча башкаруу органдары менен кызматташат.

Иштин натыйжалуу түрүнүн  бири катары  “Кыргыз Республикасындагы эмгек мамилелери тармагындагы социалдык өнөктөштүк жөнүндө” жана “Жамаатык келишимдер жөнүндө” Мыйзамдардын негизинде 3 тараптуу келишимдерди түзүү болуп калды. Бул тармакта кызматкерлердин жана иш берүүчүлөрдүн өз ара мамилелерин жамаатык келишимдик жөнгө салуунун бекем пайдубалын түздү.

Кыргыз Республикасынын билим жана илим кызматкерлеринин профсоюзунун Борбордук Комитети менен Кыргыз Республикасынын билим берүү жана илим министрлигинин ортосунда ар бир үч жылда тармактык Макулдашуу түзүлөт, ал эми 2008-жылы ага кошумчага жана Министрлик менен профсоюздун Борбордук Комитетинин ортосундагы кызматташуу жөнүндө Меморандумга кол коюлган.

**8. Басма иштери**

Кыргыз Республикасынын билим жана илим кызматкерлеринин Борбордук Комитети өзүнүн басма сөз органына – “Позиция профсоюза” социалдык укуктук газетасына ээ, ал 2001 – жылдан тартып ай сайын 3500 нускада чыгарылат. Ар бир окурман газетанын беттеринен социалдык, укуктук жана экономикалык маселелер боюнча суроо - жоопторду, тигил же бул маселелер боюнча республиканын мыйзамдары жана токтомдору боюнча түшүндүрмөлөрдү жана комментарийлерди таба алышат. Профсоюз мүчөлөрү тармактык профсоюздун иши тууралуу маалыматтарды алышат, газетанын беттеринде чыгып турууга мүмкүнчүлүккө жетишишет.  Газета билим жана илим системасынын кызматкерлеринин арасында гана эмес, республиканын башка тармактарынын кызматкерлеринин арасында да кењири таралган.

Профсоюздук активди иштериндеги зарыл ченемдик иш кагаздар менен камсыз кылуу максатында Борбордук Комитет билим берүү системасынын ченемдик укуктук актыларынын жыйнагын, укуктук китепчелерди басып чыгарат.

**9. Эл аралык байланыштар**

Кыргыз Республикасынын билим жана илим кызматкерлеринин проофсоюзунун Борбордук Комитети көз карандысыз  мамлекеттер шериктештигинин чектеринде мамилелерди активдүү жүргүзөт, Москва шаарында штаб-борбору бар билим жана илим кызматкерлеринин профсоюздарынын Эл аралык бирикмесинин мүчосү болуп саналат. Тармактык профсоюз Брюссель шаарында штаб-борбору жайгашкан  Эл аралык билим берүү уюмуна, анкара шаарында штаб-борбору жайгашкан билим берүү кызматкерлеринин профсоюздарынын Эл аралык евроазиялык бирикмесинин мүчөсү. Ишкер байланыштар биргелешкен эл аралык семинарларды өткөрүү,  профлидерлердин конференцияларда  жана форумдарда жолугушуулары, катышуусу, эл аралык уюмдар өткөрүшкөн  акцияларды колдоо аркылуу бекемделүүдө.

        Азыркы убакта профсоюздун Борбордук Комитети жана Эл аралык билим берүү уюму тармактын профсоюз кызматкерлеринин квалификацияларын жогорулатуу боюнча «2009-2011-жылдарга аракеттин улуттук планы» 3 жылдык эл аралык долбоорду жүзөгө ашыруунун үстүндө иштеп жатышат. 2009-жылы ЖОЖ жана АООЖ кошуп алганда бардык областтарда жана Бишкек шаарында профсоюз активин окутуу боюнча 9 семинар өткөрүлдү.

Шериктештик өлкөлөрүнүн жана алыскы чет мамлекеттердин профсоюз кыймылынын лидерлери менен жолугушуулар, байланыштар, пикир алышуулар тажрыйбаны байытууда жана жањы, пайдалуу нерселерди алып келүүдө, тармактык профсоюздун дүйнөлүк профсоюз кыймылына андан ары кошулушун бекемдөөгө шарт түзүүдө.

Тармактык профсоюз Эл аралык профсоюз кыймылынын бөлүгү болуп саналуу менен  бардык өлкөлөрдүн билим жана илим кызматкерлеринин тилектештиги үчүн чыгат.

Кыргыз Республикасынын билим жана илим кызматкерлеринин профсоюзу азыркы убакта бутуна бекем турган, тармактык профсоюз кыймылын андан ары бекемдөө жана өнүктүрүү,  профсоюздун ар бир мүчөсүнүн кызыкчылыгындагы накта жана чыныгы иштердин негизинде өзүнүн кадыр баркын көтөрүү  боюнча алдына асыл максаттарды жана милдеттерди койгон күчтүү уюм болуп саналат.

БИЗДИН КҮЧ – БИРДИКТЕ !